Diari Oficial de la Generalitat Valenciana


Sumari del DOGV 6775, del 16-05-2012 (2012/4426)

Convocatòria d'Assemblea General ordinària.
-------------------------------------------

### Dades del document

Número de DOGV
:   6775

Data del DOGV
:   16-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4426


Organisme emissor
:   Caixa Rural Albalat dels Sorells, COOP Crèd. V.

Tipus de document
:   Convocatòria

Convocatòria d'Assemblea General ordinària. [2012/4426]  
En compliment de l'Acord adoptat pel Consell Rector de data de 24 d'Abril de 2012, i de conformitat amb l'establit legalment i estatutàriament, es convoca tots els socis de l'entitat per a celebrar Assemblea General ordinària el pròxim 5 de juny de 2012, a les 19.00 hores en primera convocatòria i a les 19.30 hores, en segona , a Albalat dels Sorells , en l'Espai Cultural, siti al carrer Escoles, número 5, per a tractar els punts del següent   
Orde del dia  
1. Examen de la gestió social. Aprovació si és procedent, dels comptes anuals corresponents a l'exercici econòmic de 2011 (balanç, compte de pèrdues i guanys, memòria i informe de gestió i informe d'auditoria).  
2. Proposta de distribució de resultats de l'exercici 2011 i aprovació si és procedent.  
3. Aprovació si és procedent de la liquidació del pressupost d'ingressos i gastos del fons de formació i promoció cooperativa de l'exercici 2011 i pla d'inversions i gastos del dit fons per a l'exercici en curs.  
  
4. Nomenament d'un auditor extern.   
5. Elecció per a la renovació estatutària de sis membres titulars i dos suplents del Consell Rector.   
6. Autorització expressa al Consell Rector per a procedir a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics així com per a executar els dits acords, facultant-li per a la interpretació, l'aplicació i el desenrotllament que precisaren, inclús l'esmena d'estos, així com per al compliment de quants requisits puguen resultar legalment exigibles per a la seua eficàcia.  
7. Informació sobre el Grup Cooperatiu Caixes Rurals Unides (Grup CRU) i el contingut del seu contracte regulador. Votació assembleària, si és el cas, sobre la incorporació al Grup Cooperatiu Caixes Rurals Unides i la subscripció del seu contracte regulador. Adopció, si és el cas, dels acords complementaris y/o addicionals que pogueren ser necessaris, derivats de la incorporació al Grup Cooperatiu Caixes Rurals Unides. Informació sobre la baixa en el Grup Cooperatiu Cajamar per la incorporació al Grup Cooperatiu Caixes Rurals Unides i adopció dels acords que, si és el cas, corresponguen -condicionats a l'aprovació per part de l'entitat capçalera, Cajamar Caixa Rural, Societat Cooperativa de Crèdit, dels acords correlatius que permeten la dita eixida del GCC-. Proposta d'autorització al Consell Rector per a l'execució dels acords previstos en este apartat.  
  
8. Informació i aprovació, si és el cas, de la proposta de modificació dels estatuts socials derivada de la incorporació al Grup Caixes Rurals Unides: substitució dels actuals articles 7, 8 i 9, i del capítol en el qual estan continguts per altres de nova redacció; el capítol II passa a denominar-se Del Grup Cooperatiu Caixes Rurals Unides i de l'entitat capçalera, i supressió dels articles 66 a 76, ambdós inclusivament, i els capítols en què es troben integrats. Informació i aprovació, si és el cas, de la proposta de modificació de l'article 20, quant al reembossament del capital social. Habilitació al Consell Rector perquè complete, adeqüe o esmene el text estatuari en la mesura precisa per a complir les indicacions o els inconvenients de l'Institut Valencià de Finances y/o la resta de supervisors competents i dels registres oficials.  
  
9. Informació i adopció, si és el cas de l'acord relatiu a l'opció per l'aplicació, juntament amb la resta d'entitats del grup consolidable d'entitats de crèdit Grup Cooperatiu Caixes Rurals Unides, del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, per al primer exercici fiscal que siga factible y/o aconsellable en vista de les circumstàncies concurrents, i per als següents.   
10. Suggeriments i preguntes al Consell Rector, en relació amb els assumptes expressats en la convocatòria.   
11. Decisió sobre l'aprovació de l'acta. Aprovació immediata de l'acta per la pròpia Assemblea o designació de dos socis a este efecte, amb els seus suplents, per a l'aprovació ulterior d'aquella, juntament amb el president, dins del 15 dies següents.  
  
Albalat dels Sorells, 24 d'Abril de 2012.- El president del Consell Rector: Vicente Oliver Cariñena.  
  
Nota. D'acord amb el que disposa la Llei 8/2003, de 24 de març, per la qual s'aprova la Llei de Cooperatives de la Comunitat Valenciana, en els articles 26.2.b i 34.2, els comptes anuals, l'informe de gestió, el d'auditoria i la resta de documents, inclosa la modificació estatutària, sobre els quals ha de decidir l'Asamblea, es troben a disposició dels socis en el domicili social, on podran ser consultats de 10.00 a 13.00 hores , els dies laborables, des de la publicació de la convocatòria de l'Assemblea General fins a la celebració. Els socis que ho sol·liciten per escrit tindran dret a rebre gratuïtament una còpia d'estos documents així com la memòria escrita de les activitats de la Caixa Rural amb antelació a la celebració de l'Assemblea.   
S'informa, als socis, que, de conformitat amb el que preveuen els estatuts vigents en l'article 47.9, les votacions previstes en el punt 5 de l'Orde del dia duraran 30 minuts aproximadament.